CELEX: 62017CN0693
Language: bg
Date: 2017-12-10 00:00:00
Title: Дело C-693/17 P: Жалба, подадена на 10 декември 2017 г. от BMB sp. z o.o. срещу решението на Общия съд (първи състав), постановено на 3 октомври 2017 г. по дело T-695/15 — BMB sp. z o.o./EUIPO

23.4.2018   
            
            
               BG
            
            
               Официален вестник на Европейския съюз
            
            
               C 142/20
            
         Жалба, подадена на 10 декември 2017 г. от BMB sp. z o.o. срещу решението на Общия съд (първи състав), постановено на 3 октомври 2017 г. по дело T-695/15 — BMB sp. z o.o./EUIPO
   (Дело C-693/17 P)
   (2018/C 142/27)
   Език на производството: английски
   
      Страни
   
   
      Жалбоподател: BMB sp. z o.o. (представител: K. Czubkowski, radca prawny)
   
      Други страни в производството: Служба на Европейския съюз за интелектуална собственост (EUIPO), Ferrero SpA
   
      Искания на жалбоподателя
   
   Жалбоподателят моли Съда:
   
               —
            
            
               да отмени решението на Общия съд (първи състав) от 3 септември 2017 г. по дело T-695/15, връчено на жалбоподателя на 11 октомври 2017 г., и
            
         
               —
            
            
               да отмени решението на трети апелативен състав на EUIPO от 8 септември 2015 г. по преписка R 1150/2012-3.
            
         При условията на евентуалност, ако етапът на производството не позволява на Съда да постанови окончателно решение по делото, жалбоподателят моли Съда да отмени решението на Общия съд и да върне делото на Общия съд за ново разглеждане.
   В съответствие с член 138, параграф 1 от Процедурния правилник жалбоподателят също така моли Съда:
   
               —
            
            
               да осъди Ferrero Spa и EUIPO да заплатят съдебните разноски по настоящото производство по обжалване,
            
         
               —
            
            
               да осъди Ferrero Spa и EUIPO да заплатят съдебните разноски, направени от жалбоподателя в производството пред Общия съд, и
            
         
               —
            
            
               да осъди Ferrero Spa да заплати разноските по производството пред EUIPO във връзка със спорното решение.
            
         
      Основания и основни доводи
   
   Жалбоподателят изтъква две основания за обжалване.
   Първо основание: нарушение на член 25, параграф 1, буква д) от Регламент (ЕО) № 6/2002 на Съвета от 12 декември 2001 година относно промишления дизайн на Общността (1) в резултат от неправилно прилагане на правото и явна грешка в преценката:
   
               i.
            
            
               че графичното изображение на по-ранната марка е включено в спорния промишлен дизайн;
            
         
               ii.
            
            
               че по-ранната марка и спорният промишлен дизайн са много сходни и
            
         
               iii.
            
            
               че апелативният състав правилно е постановил, че има вероятност от объркване между по-ранната марка и спорния промишлен дизайн.
            
         Второ основание: нарушение на член 25, параграф 1, буква д) от Регламент (ЕО) № 6/2002 на Съвета от 12 декември 2001 година относно промишления дизайн на Общността във връзка с общите принципи на добра администрация и защита на оправданите правни очаквания в резултат от неправилно прилагане на правото и явна грешка в преценката, че позоваването от страна на апелативния състав на член 8, параграф 1, буква б) от Регламент № 207/2009 (2) в точка 33 от решението му е просто техническа грешка, която не е оказала решаващо въздействие върху изхода на спора, и че при преценката на вероятността от объркване не е необходимо да се взема предвид националната съдебна практика относно международната регистрация.
   
      (1)  ОВ L 3, 2002 г., стр. 1; Специално издание на български език, 2007 г, глава 13, том 33, стр. 70.
   
      (2)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, 2009 г., стр. 1).